《腊雪一首》
宋代·苏籀

吞屋糁空嗥越犬，如椽悬乳战吴僧。
皛然一色纷无际，飘瞥群花散却凝。
人迹禽飞遭屏绝，竹端松顶重何胜。
将军逐虏弓刀湿，坐幄书生能不能。

作者简介：（1091—?）眉州眉山人，字仲滋。苏迟子。事亲孝，仅十余岁，侍祖辙于颍昌九年，未尝去侧。以祖荫官陕州仪曹，历太府监丞、将作监丞。请祠归，卒年七十余。以文学见知于晁说之、洪炎等人。有《栾城遗言》、《双溪集》。